Σύμφωνα με το Άρθρο 6 του Κανονισμού Λειτουργίας της ΕπΠα, για επείγοντα θέματα ή για θέματα για τα οποία υπάρχει εξουσιοδότηση από την Επιτροπή Παρακολούθησης, ο/η Πρόεδρος πραγματοποιεί Γραπτή Διαδικασία, με την υποστήριξη της Ειδικής Υπηρεσίας Διαχείρισης Προγράμματος «ΙΟΝΙΑ ΝΗΣΙΑ» 2021-2027, ως ακολούθως:

1. Αποστέλλει στα μέλη της Επιτροπής Παρακολούθησης σχέδιο εισήγησης μέσω της επιχειρησιακής πλατφόρμας «ΔΙΑΥΛΟΣ».
2. Τα μέλη εντός δέκα (10) εργάσιμων ημερών πρέπει να εκφράσουν γραπτά τη γνώμη τους, μέσω της επιχειρησιακής πλατφόρμας «ΔΙΑΥΛΟΣ». Η προθεσμία των δέκα (10) εργάσιμων ημερών σε εξαιρετικά επείγουσες περιπτώσεις μπορεί να οριστεί σε μικρότερο διάστημα.
3. Η εισήγηση θεωρείται εγκριθείσα όταν έχει απαντήσει θετικά η απόλυτη πλειοψηφία των εχόντων δικαίωμα ψήφου μελών της Επιτροπής Παρακολούθησης. Η παράλειψη αποστολής γραπτής απάντησης ως ανωτέρω, εντός των χρονικών ορίων που τίθενται κάθε φορά, θεωρείται ως αποδοχή.

Τα περιορισμένα χρονικά περιθώρια που προκύπτουν από το με α.π. 1830/2-10-2024 έγγραφο Προγραμματισμού Προσκλήσεων 2024(-3), σε συνδυασμό με το ότι δεν προβλέπεται νέα τακτική συνεδρίαση της Επ.Πα στο προσεχές διάστημα, καθιστούν **επείγουσα** την έγκριση των κριτηρίων αξιολόγησης/επιλογής πράξεων στο πλαίσιο του ΠεΠ Ι.Ν. 2021-2027 ώστε να είναι εφικτή η έγκαιρη έκδοση Προσκλήσεων και ένταξη πράξεων .

**ΘΕΜΑ 1ο: Ενημέρωση για την εξειδίκευση και έγκριση μεθοδολογίας και κριτηρίων αξιολόγησης/επιλογής πράξεων της 12ης, της 13ης, της 16ης και της 17ης φάσης εξειδίκευσης στο πλαίσιο του ΠεΠ Ι.Ν. 2021-2027**

**1.Διαδικασία**

Οι αρμοδιότητες της ΔΑ όσον αφορά στην επιλογή και έγκριση πράξεων προβλέπονται ως ακολούθως:

• Άρθρο 73 καν. (ΕΕ) 2021/1060 «Επιλογή πράξεων από τη διαχειριστική αρχή»

• Άρθρο 36 του Νόμου 4914/2022 ‘Ένταξη πράξεων στα Προγράμματα’ αναφέρεται:

Στο πλαίσιο αυτό, η Ειδική Υπηρεσία Διαχείρισης Προγράμματος (Ε.Υ.Δ.Π.) της Περιφέρειας Ιονίων Νήσων, λαμβάνοντας υπόψη έντυπο του ΣΔΕ Ο.Ι.1\_1 με τίτλο “Οδηγίες για την αξιολόγηση των προτάσεων (πλην κρατικών ενισχύσεων) που συγχρηματοδοτούνται από τα Προγράμματα που υποστηρίζονται από τα Ταμεία ΕΤΠΑ, ΕΚΤ+, ΤΣ, ΤΔΜ και ΕΤΘΑΥ”, ο οποίος εκπονήθηκε από την Ειδική Υπηρεσία Θεσμικής Υποστήριξης της Εθνικής Αρχής Συντονισμού, διαμορφώνει την μεθοδολογία αξιολόγησης και τα κριτήρια επιλογής πράξεων, που θα εφαρμοστούν για την αξιολόγηση προτεινόμενων πράξεων στο πλαίσιο κάθε Πρόσκλησης.

Η Ε.Υ.Δ.Π. Προγράμματος «Ιόνια Νησιά» εισηγείται στην Επιτροπή Παρακολούθησης του Περιφερειακού Προγράμματος (Π.Π.) προς έγκριση την μεθοδολογία αξιολόγησης και τα κριτήρια επιλογής πράξεων, για τις δράσεις του ΠεΠ που κάθε φορά ενεργοποιούνται.

**2. Μεθοδολογία Αξιολόγησης**

Οι βασικές μεθοδολογίες αξιολόγησης είναι:

**2.1 Άμεση Αξιολόγηση.** Εφόσον επιλεγεί η άμεση αξιολόγηση, στην πρόσκληση ορίζεται η αρχική καθώς και η καταληκτική ημερομηνία υποβολής των προτάσεων των δυνητικών δικαιούχων. Κάθε πρόταση που υποβάλλεται αξιολογείται άμεσα χωρίς να απαιτείται να παρέλθει η προθεσμία υποβολής. Εφόσον η πρόταση ικανοποιεί τα κριτήρια που ορίζονται στην πρόσκληση προωθείται για ένταξη στο Πρόγραμμα. Η αξιολόγηση των υποβαλλομένων προτάσεων συνεχίζεται, με τη σειρά της ημερομηνίας και ώρας της ηλεκτρονικής υποβολής τους στο ΟΠΣ, μέχρι να εξαντληθεί ο διαθέσιμος προϋπολογισμός της πρόσκλησης ή αξιολογηθεί ο συνολικός αριθμός των προτάσεων.

Στην περίπτωση εξάντλησης του διαθέσιμου προϋπολογισμού, η ΔΑ ενημερώνει τους δυνητικούς δικαιούχους μέσω του ιστότοπου του Προγράμματος.

**2.2 Συγκριτική Αξιολόγηση**. Στη συγκριτική αξιολόγηση ορίζεται στην πρόσκληση η αρχική καθώς και η καταληκτική ημερομηνία μέχρι την οποία πρέπει να υποβληθούν οι προτάσεις των δυνητικών δικαιούχων. Η έναρξη της αξιολόγησης των προτάσεων ξεκινά μετά τη λήξη της προθεσμίας υποβολής των προτάσεων. Από τα κριτήρια τα οποία βαθμολογούνται προκύπτει η συνολική βαθμολογία της κάθε πρότασης, βάσει της οποίας θα καθοριστεί η σειρά κατάταξης των προτάσεων. Οι προτάσεις που επιλέγονται για χρηματοδότηση (μέχρι να εξαντληθεί ο διαθέσιμος προϋπολογισμός της πρόσκλησης) είναι εκείνες με τις υψηλότερες βαθμολογίες.

**3. Επιλογή μεθοδολογίας αξιολόγησης**

**Μεθοδολογία Αξιολόγησης Εξειδικευμένων Δράσεων**

Με τις α.π. οικ. 2083/11-11-2024, οικ. 1906/14-10-2024, οικ. 1976/24-10-2024 και 1747/29-10-2024 αποφάσεις Περιφερειάρχη Ιονίων Νήσων έχει εγκριθεί η εξειδίκευση των παρακάτω Δράσεων του ΠεΠ Ι.Ν. 2021-2027, τα Έντυπα Εξειδίκευσης των οποίων επισυνάπτονται (12η, 13η, 16η , 17η φάση εξειδίκευσης).

Λαμβάνοντας υπόψη τις Δράσεις των οποίων έχει εγκριθεί η εξειδίκευση, τεκμηριώνεται στη συνέχεια η προτεινόμενη επιλογή συστήματος αξιολόγησης:

**Α.ΕΚΤ+**

*Δράση 4Β.(α).2.1.: Ενίσχυση και προώθηση της κοινωνικής επιχειρηματικότητας στην Π.Ι.Ν., συνολικού Π/Υ δημόσιας δαπάνης: 2.500.000,00€.*

*Σύμφωνα με το επισυναπτόμενο Έγγραφο Εξειδίκευσης, η δράση έχει ως στόχο τη στήριξη της κοινωνικής επιχειρηματικότητας για την προώθηση στην απασχόληση ιδίως των ευπαθών (Ευάλωτων και Ειδικών) ομάδων του πληθυσμού της Περιφέρειας.*

*Ενδεικτικές παρεμβάσεις στην παραπάνω κατεύθυνση, αποτελούν:*

*- Επιχορήγηση υφιστάμενων και νέων φορέων Κ.ΑΛ.Ο, με την παροχή ενισχύσεων για την υλοποίηση του επιχειρηματικού σχεδίου κοινωνικών επιχειρήσεων, με ιδιαίτερη έμφαση στους τομείς της κοινωνικής φροντίδας, του πολιτισμού, του περιβάλλοντος και της κλιματικής αλλαγής, μη αποκλειόμενων λοιπών τομέων.*

*Στο πλαίσιο της παρούσας Δράσης ενισχύονται αιτήσεις χρηματοδότησης ύψους (επιχορηγούμενος προϋπολογισμός) από 25.000,00€ έως 100.000,00€. Το ποσοστό Δημόσιας Χρηματοδότησης ανέρχεται στο 100% του προϋπολογισμού της αίτησης χρηματοδότησης.*

*Η δράση έχει εφαρμογή και στο πλαίσιο Ολοκληρωμένων Χωρικών Επενδύσεων, στις περιπτώσεις που υπάρχει εγκεκριμένη χωρική στρατηγική (ΟΧΕ ή/και ΒΑΑ).*

*Η δράση υλοποιείται από την Ειδική Υπηρεσία Διαχείρισης Προγράμματος «Ιόνια Νησιά» (ΕΥΔ) με Ενδιάμεσο Φορέα (ΕΦ) τον Ενδιάμεσο Φορέα Επιχειρησιακών Προγραμμάτων Ανταγωνιστικότητας και Επιχειρηματικότητας (ΕΦΕΠΑΕ).*

Σύμφωνα με τις Οδηγίες Αξιολόγησης Προτάσεων:

* Στην περίπτωση που η πρόσκληση απευθύνεται σε πολλούς δυνητικούς δικαιούχους που διεκδικούν «ανταγωνιστικά» την χρηματοδότηση κατά κανόνα επιλέγεται η συγκριτική αξιολόγηση

Μεδεδομένο ότι η παραπάνω αναφερόμενη Δράση αφορά δυνητικά σε πολλούς δικαιούχους-φορείς ΚΑΛΟ:

***προτείνεται η μεθοδολογία της******ΣΥΓΚΡΙΤΙΚΗΣ ΑΞΙΟΛΟΓΗΣΗΣ***

*Δράση 4Β.(ια).1.3: Ενίσχυση υπηρεσιών Ψυχικής Υγείας Π.Ι.Ν. (στο πλαίσιο του τύπου δράσης 4Β.(ια).1 ΠεΠ), συνολικού Π/Υ δημόσιας δαπάνης: 1.220.000,00€.*

*Σύμφωνα με το επισυναπτόμενο Έγγραφο Εξειδίκευσης, η δράση έχει ως στόχο τη διασφάλιση της ισότιμης πρόσβασης σε υπηρεσίες υγειονομικής περίθαλψης (με έμφαση σε ΕΚΟ), σύμφωνα και με την Εθνική Στρατηγική για την υγεία και το Εθνικό Σχέδιο Δράσης Δημόσιας Υγείας 21-25, συμπεριλαμβανομένης της σχετικής χαρτογράφησης αναγκών σε επίπεδο Περιφέρειας.*

*Στο πλαίσιο αυτό, θα στηριχθούν:*

* *Κινητή μονάδα (1) για Παιδιά και Εφήβους (στη Λευκάδα) για την υποστήριξη σε άτομα νεαρής ηλικίας, που βιώνουν τα πρώτα ψυχωτικά συμπτώματα (έχει ενταχθεί για 18μηνη χρηματοδότηση στο ΤΑΑ και προβλέπεται η μετάπτωσή της στο ΠεΠ Ι.Ν. 2021-2027, το 2025)*
* *Μονάδα (1) ψυχικής υγείας για άνοια-Altzheimer (στην Κέρκυρα)*

*Οι παραπάνω δράσεις εξειδικεύονται με π/υ για 2 έτη με δυνατότητα παράτασης λαμβάνοντας υπόψη: την επικαιροποίηση του σχεδιασμού του Υπουργείου Υγείας για την Ψυχική Υγεία και τους διαθέσιμους πόρους του Προγράμματος*

Σύμφωνα με τις Οδηγίες Αξιολόγησης Προτάσεων (πλην Κρατικών Ενισχύσεων):

* Στην περίπτωση που η πρόσκληση απευθύνεται σε συγκεκριμένο δυνητικό δικαιούχο (π.χ. λόγω θεσμικής αποκλειστικής αρμοδιότητας) είναι προφανές ότι επιλέγεται η άμεση αξιολόγηση.

Με δεδομένο ότι η παραπάνω αναφερόμενη Δράση αφορά συγκεκριμένους δικαιούχους σύμφωνα με το α.π. 832/28-6-2024 έγγραφο του Υπ.Υγείας ( 6η ΥΠΕ, ΑμΚΕ Ψ.Υ.).

***προτείνεται η μεθοδολογία της******ΑΜΕΣΗΣ ΑΞΙΟΛΟΓΗΣΗΣ***

*Δράση 4Β.(ια).10.1: Παροχή υπηρεσιών Αυτόνομης Διαβίωσης και Ασφαλούς Γήρανσης Ηλικιωμένων στην ΠΙΝ (δράσεις τηλε-φροντίδας), συνολικού Π/Υ δημόσιας δαπάνης: 500.000,00€.*

*Σύμφωνα με το επισυναπτόμενο Έγγραφο Εξειδίκευσης, η δράση έχει ως στόχο να δημιουργηθεί ένα πλέγμα τηλε-υπηρεσιών προς ηλικιωμένους, με σκοπό τη βελτίωση της ποιότητας ζωής τους και την υποβοήθηση της μοναχικής διαβίωσης τους, καθώς και την γρηγορότερη ανταπόκριση του συστήματος υγείας και φροντίδας σε συμβάντα που απειλούν την υγεία του ηλικιωμένου.*

*Στο πλαίσιο αυτό, θα στηριχθεί:*

*-η παροχή υπηρεσίας τηλε-υποστήριξης ηλικιωμένων, η οποία θα δρα συνεργατικά και συμπληρωματικά με τις υφιστάμενες δομές υγείας - φροντίδας και θα αποσκοπεί στην ενίσχυση της ασφάλειας των ατόμων αυτών για* ***24 μήνες****.*

Σύμφωνα με τις Οδηγίες Αξιολόγησης Προτάσεων (πλην Κρατικών Ενισχύσεων):

* Στην περίπτωση που η πρόσκληση απευθύνεται σε πολλούς δυνητικούς δικαιούχους που διεκδικούν «ανταγωνιστικά» την χρηματοδότηση κατά κανόνα επιλέγεται η συγκριτική αξιολόγηση

*Με δεδομένο ότι η παραπάνω αναφερόμενη Δράση αφορά δυνητικά σε πολλούς δικαιούχους*

***προτείνεται η μεθοδολογία της******ΣΥΓΚΡΙΤΙΚΗΣ ΑΞΙΟΛΟΓΗΣΗΣ***

*Δράση 4Β.(ια).1.2.β: Νέες Δομές αντιμετώπισης εξαρτήσεων στην Π.Ι.Ν., συνολικού Π/Υ δημόσιας δαπάνης: 600.000,00€.*

*Σύμφωνα με το επισυναπτόμενο Έγγραφο Εξειδίκευσης, η δράση έχει ως στόχο τη διασφάλιση της ισότιμης πρόσβασης σε υπηρεσίες υγειονομικής περίθαλψης για τον γενικό πληθυσμό με έμφαση σε Ευάλωτες Κοινωνικές Ομάδες, σύμφωνα και με την Εθνική Στρατηγική για την υγεία και το Εθνικό Σχέδιο Δράσης Δημόσιας Υγείας 21-25 και ιδίως η διασφάλιση παροχής υπηρεσιών αντιμετώπισης εξαρτήσεων στον πληθυσμό της Περιφέρειας Ι.Ν.*

*Ειδικότερα, πρόκειται για την ενίσχυση - επέκταση των δράσεων του Πολυδύναμου Συμβουλευτικού Σταθμού Απεξάρτησης ΔΙΑΠΛΟΥΣ του Γενικού Νοσοκομείου Κέρκυρας, για 3 Έτη.*

Σύμφωνα με τις Οδηγίες Αξιολόγησης Προτάσεων (πλην Κρατικών Ενισχύσεων):

* Στην περίπτωση που η πρόσκληση απευθύνεται σε συγκεκριμένο δυνητικό δικαιούχο (π.χ. λόγω θεσμικής αποκλειστικής αρμοδιότητας) είναι προφανές ότι επιλέγεται η άμεση αξιολόγηση.

*Με δεδομένο ότι η παραπάνω αναφερόμενη Δράση (σύμφωνα με το α.π. 1148/20-9-2024 έγγραφο του Υπ. Υγείας) αφορά αποκλειστικά σε έναν Δικαιούχο και συγκεκριμένα στο Γενικό Νοσοκομείο Κέρκυρας (Πολυδύναμος Συμβουλευτικός Σταθμός Απεξάρτησης ΔΙΑΠΛΟΥΣ)*

***προτείνεται η μεθοδολογία της******ΑΜΕΣΗΣ ΑΞΙΟΛΟΓΗΣΗΣ***

**4. Φύλα Αξιολόγησης Εξειδικευμένων Δράσεων.**

Η διαδικασία αξιολόγησης των προς χρηματοδότηση πράξεων διενεργείται σε δύο στάδια:

**4.1 ΣΤΑΔΙΟ Α΄: Έλεγχος πληρότητας και επιλεξιμότητας πρότασης:** το Στάδιο Α’ έχει στόχο να διασφαλίσει, ανεξάρτητα από τη μεθοδολογία της αξιολόγησης (συγκριτική ή άμεση), τις ελάχιστες προϋποθέσεις που προβλέπονται στο κανονιστικό πλαίσιο και στην πρόσκληση, προκειμένου η πρόταση να προχωρήσει στο Στάδιο Β΄ της αξιολόγησης.

**4.2 ΣΤΑΔΙΟ Β΄: Αξιολόγηση των προτάσεων ανά ομάδα κριτηρίων:** κατά το Στάδιο Β΄ διενεργείται η αξιολόγηση των προτάσεων σύμφωνα με τα κριτήρια επιλογής πράξεων τα οποία διακρίνονται σε τέσσερις βασικές ομάδες.

4.2.1 1η Ομάδα Κριτηρίων: Εμπλεκόμενοι φορείς και πληρότητα περιεχομένου της πρότασης

4.2.2 2η Ομάδα Κριτηρίων: Ενσωμάτωση οριζόντιων πολιτικών και τήρηση θεσμικού πλαισίου

4.2.3 3η Ομάδα Κριτηρίων: Σκοπιμότητα πράξης

4.2.4 4η Ομάδα Κριτηρίων: Ωριμότητα

**Με βάση τα παραπάνω, ακολουθούν (επισυνάπτονται) τα Φύλλα Αξιολόγησης με τα Κριτήρια Αξιολόγησης των ανωτέρω εξιδεικευμένων δράσεων.**

* **ΚΡΙΤΗΡΙΑ ΒΑΘΜΟΛΟΓΗΣΗΣ ΠΡΑΞΕΩΝ ΚΑΛΟ**
* **Κριτήρια\_ΛΕΠ-ΦΑΠ 2021\_2027\_ΨΥ\_αμεση**
* **Κριτήρια\_ΛΕΠ-ΦΑΠ 2021\_2027\_ΑΣΦ\_ΓΗΡ\_συγκριτική**
* **Κριτήρια\_** **ΛΕΠ-ΦΑΠ 2021\_2027\_νέεςΕξαρτήσεις\_ΔΙΑΠΛΟΥΣ**

Με βάση τα παραπάνω και σε συνέχεια της έγκρισης από την Περιφερειάρχη της 12ης, 13ης, της 16ης και της 17ης φάσης εξειδίκευσης

**ΕΙΣΗΓΟΥΜΑΣΤΕ**

1.Την έγκριση της **μεθοδολογίας** σύμφωνα με το σημείο 3 ανωτέρω, καθώςκαι των **κριτηρίων αξιολόγησης** πράξεων σύμφωνα με τα επισυναπτόμενα αρχεία στο σημείο 4 της παρούσας εισήγησης για τις δράσεις:

*Δράση 4Β.(α).2.1.: Ενίσχυση και προώθηση της κοινωνικής επιχειρηματικότητας στην Π.Ι.Ν., συνολικού Π/Υ δημόσιας δαπάνης: 2.500.000,00€.*

*Δράση 4Β.(ια).1.3: Ενίσχυση υπηρεσιών Ψυχικής Υγείας Π.Ι.Ν. (στο πλαίσιο του τύπου δράσης 4Β.(ια).1 ΠεΠ), συνολικού Π/Υ δημόσιας δαπάνης: 1.220.000,00€.*

*Δράση 4Β.(ια).10.1: Παροχή υπηρεσιών Αυτόνομης Διαβίωσης και Ασφαλούς Γήρανσης Ηλικιωμένων στην ΠΙΝ (δράσεις τηλε-φροντίδας), συνολικού Π/Υ δημόσιας δαπάνης: 500.000,00€.*

*Δράση 4Β.(ια).1.2.β: Νέες Δομές αντιμετώπισης εξαρτήσεων στην Π.Ι.Ν., συνολικού Π/Υ δημόσιας δαπάνης: 600.000,00€.*

2. Την εξουσιοδότηση της ΕΥΔ να προβεί σε ενδεχόμενες τροποποιήσεις που θα προκύψουν από τη Γραπτή Διαδικασία, ή/και από διαβούλευση με την Εθνική Αρχή Συντονισμού (ΕΑΣ).

**Κέρκυρα, 12/11/2024**